Priekšlikums Padomes regula ar ko groza Regulu (EEK) Nr. 1906/90 par dažiem standartiem tirdzniecībā ar mājputnu gaļu /* COM/2006/0090 galīgā redakcija */





[pic] | EIROPAS KOPIENU KOMISIJA | Briselē, 7.3.2006 COM(2006)90 galīgā redakcija Priekšlikums PADOMES REGULA ar ko groza Regulu (EEK) Nr. 1906/90 par dažiem standartiem tirdzniecībā ar mājputnu gaļu (iesniegusi Komisija) PASKAIDROJUMA RAKSTS Padomes Regulā (EK) Nr. 1906/90 par dažiem standartiem tirdzniecībā ar mājputnu gaļu ir vairākas atsauces uz Kopienas tiesību aktiem veterinārijas jomā. Eiropas Parlamenta un Padomes Direktīvā 2004/41/EK paredzēts „attiecīgajā dienā”, t.i., 2006. gada 1. janvārī, atcelt 1971. gada 15. februāra Padomes Direktīvu 71/118/EEK par dzīvnieku veselības problēmām, kas ietekmē svaigas mājputnu gaļas ražošanu un laišanu tirgū. Taču Direktīvai 2004/41/EK nav pievienota atbilstības tabula, kurā būtu skaidri norādīta atceltās direktīvas noteikumu atbilstība noteikumiem jaunajās regulās higiēnas jomā. Tādēļ skaidrības labad ir lietderīgi pielāgot Regulu (EEK) Nr. 1906/90, lai precizētu atsauces uz attiecīgajiem noteikumiem jaunajās regulās higiēnas jomā. Šis grozījums arī izmantojams, lai precizētu citas atsauces, kas vairs nav pareizas. Tas ietver atsauces uz Komisijas 1980. gada 3. septembra Direktīvu 80/879/EEK par mājputnu gaļas lielu iesaiņojumu marķēšanu un vairākas atsauces uz Padomes 1978. gada 18. decembra Direktīvu Nr. 79/112/EEK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu pārdošanai gala patērētājam. Turklāt regulas darbības jomā neietilpst mājputnu liemeņu tirdzniecības piedāvājumus ( New York-dressed veida mājputnu gaļa). Šāds piedāvājums nebūtu saskaņā ar attiecīgajiem Komisijas Regulas (EEK) Nr. 1538/91 noteikumiem par tirdzniecību, nedz saskaņā ar jauno higiēnas regulu prasībām. Skaidrības labad minētā atkāpe ir jānovērš. Priekšlikums PADOMES REGULA ar ko groza Regulu (EEK) Nr. 1906/90 par dažiem standartiem tirdzniecībā ar mājputnu gaļu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Padomes Regulu (EEK) Nr. 2777/75 par mājputnu gaļas tirgus kopīgo organizāciju[1] un jo īpaši tās 2. panta 2. punktu, ņemot vērā Komisijas priekšlikumu, tā kā: (1) No 2006. gada 1. janvāra Padomes 1971. gada 15. februāra Direktīva 71/118/EEK par dzīvnieku veselības problēmām, kas ietekmē svaigas mājputnu gaļas ražošanu un laišanu tirgū[2], ir atcelta ar Eiropas Parlamenta un Padomes Direktīvu 2004/41/EK[3] un aizstāta ar Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu[4] un ar Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku[5]. (2) 1978. gada 18. decembra Padomes Direktīva Nr. 79/112/EEK ar dalībvalstu to likumu tuvināšanu, kuri attiecas uz pārtikas produktu marķēšanu, noformējumu un reklamēšanu gala patērētājam[6] ir atcelta un aizstāta ar Eiropas Parlamenta un Padomes 2000. gada 20. marta Direktīvu 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu[7]. (3) Padomes Regulā (EEK) Nr. 1906/90[8] ir vairākas atsauces uz Direktīvu 71/118/EEK un Direktīvu 79/112 EEK. Skaidrības labad ir lietderīgi pielāgot šīs atsauces. (4) Regulas (EEK) Nr. 1906/90 1. panta 3. punkta otrajā ievilkumā ir atsauce uz pārdošanas veidu, kas minēts Direktīvas 71/118/EEK II nodaļas 3. panta II punktā. Šis noteikums attiecas uz iespēju dalībvalstīm veikt atkāpi no regulas darbības jomas, lai piemērotu izņēmumus maza apjoma mājputnu gaļas ražošanai. Šī iespējamā atkāpe nav minēta Regulā (EK) Nr. 852/2004 un (EK) Nr. 853/2004. Tomēr tā ir jāsaglabā un jānorāda. (5) Regulas (EEK) Nr. 1906/90 1. panta 3. punkta trešajā ievilkumā ir izslēgta New York dressed veida putnu gaļas pārdošana, kas minēta Direktīvas 71/118/EEK I pielikuma VIII nodaļas 49. punktā. New York dressed nozīmē, ka šādai putnu gaļai ir noņemtas spalvas un izlaistas asinis, to piedāvā tirdzniecībā kā nesadalītu mājputnu ar galvu un kājām. Šāda veida piedāvājums nekādā ziņā neatbilstu Regulas (EK) Nr. 852/2004 un Regulas (EK) Nr. 853/2004 prasībām. Tādēļ izņēmums būtu svītrojams. (6) Regulas (EEK) Nr. 1906/90 6. pantā ir atsauce uz Komisijas 1980. gada 3. septembra Direktīvu 80/879/EEK par mājputnu gaļas lielu iesaiņojumu marķēšanu[9]. Minēto direktīvu atcēla ar Padomes 1992. gada 17. decembra Direktīvu 92/116/EEK, ar ko groza un papildina Direktīvu 71/118/EEK par dzīvnieku veselības problēmām, kas ietekmē tirdzniecību ar svaigu mājputnu gaļu[10]. Šī atsauce ir lieka un tādēļ ir svītrojama. (7) Tādēļ Regula (EK) Nr. 1906/90 ir attiecīgi jāgroza, IR PIEŅĒMUSI ŠO REGULU. 1. pants Regulu (EEK) Nr. 1906/90 groza šādi. 1) Regulas 1. pantu groza šādi: a) regulas 1. pantā 3. punktu aizstāj ar šādu: „3. Šo direktīvu nepiemēro mājputnu gaļai, ko eksportē ārpus Kopienas.”; b) pievieno šādu 3. a punktu: „3. a Dalībvalstis var pieļaut atkāpes no regulas prasībām, ja putnu audzētāji, kuru saimniecības gada produkcijas apjoms ir mazāks par 10 000 piecu sugu putnu, kā minēts 1. panta 1. punktā, nelielos daudzumos piegādā svaigu savās saimniecībās audzēto mājputnu gaļu: - vai nu tieši gala patērētājam, gaļu pārdodot turpat saimniecībā vai savām saimniecībām tuvākajos nedēļas tirgos, vai arī tajā pašā teritorijā, attiecībā uz kuru kompetentās iestādes pieļāva atkāpes, vai - mazumtirgotājiem, lai tie gaļu pārdotu tieši gala patērētājam, ar noteikumu, ka šie mazumtirgotāji darbojas teritorijā, attiecībā uz kuru kompetentās iestādes pieļāva atkāpes. Dalībvalstis var konkretizēt, cik lielā mērā atkāpes pirmajā apakšpunktā attiecas arī uz izgriezumiem. Pirmajā apakšpunktā minētā atkāpe neattiecas uz pārdošanu ceļojošos veikalos, piegādi pa pastu vai – attiecībā uz mazumtirgotājiem – pārdošanu tirgū.”. 2) Regulas 2. panta 4.punktu aizstāj ar šādu: „4. „fasēta mājputnu gaļa” nozīmē mājputnu gaļu, ko piedāvā saskaņā ar Eiropas Parlamenta un Padomes Direktīvas 2000/13/EK 1. panta 3. punkta b) apakšpunktu*. * OV L 109, 6.5.2000., 29. lpp.”. 3) Regulas 4. panta ievadfrāzi aizstāj ar šādu tekstu: „Turklāt, lai panāktu atbilstību valsts tiesību aktiem, kas pieņemti saskaņā ar Direktīvu 2000/13/EK, pievienotajos tirdzniecības dokumentos norāda šādu informāciju, kā izklāstīts minētās direktīvas 13. panta 1. punkta b) apakšpunktā.”. 4) Regulas 5. pantu groza šādi: a) tā 1. punktā „Direktīva 79/112/EEK” aizstāj ar „Direktīva 2000/13/EK”; b) tā 2. punktu aizstāj ar šādu: „2. Attiecībā uz svaigu mājputnu gaļu minimālā derīguma termiņu aizstāj ar datuma norādi „izlietot līdz” saskaņā ar Direktīvas 2000/13/EK 10. pantu.”; c) tā 3. punkta d) apakšpunktu aizstāj ar šādu: „d) kautuves vai izciršanas vietas reģistrācijas numuru saskaņā ar Eiropas Parlamenta un Padomes Regulas (EK) Nr. 853/2004** 4. pantu, izņemot gadījumus, kad izciršana un kaulu izņemšana notiek tirdzniecības vietā, kā noteikts minētās regulas 4. panta 2. punkta d) apakšpunktā; ** OV L 139, 30.4.2004., 55. lpp. Labotā redakcija OV L 226, 25.6.2004., 22. lpp.” d) tā 4. un 5. punktu aizstāj ar šādiem: „4. Ja mājputnu gaļa tiek piedāvāta pārdošanai nefasēta, izņemot gadījumu, kad izciršana un kaulu izņemšana notiek tirdzniecības vietā, kā noteikts Regulas 853/2004/EK 4. panta 2. punkta d) apakšpunktā, ar nosacījumu, ka šāda izciršana un kaulu izņemšana notiek pēc patērētāja pieprasījuma un viņa klātbūtnē, Direktīvas 2000/13/EK 14. pants attiecas uz 3. punktā minētajām norādēm. 5. Sīki izstrādātus noteikumus attiecībā uz nosaukuma norādīšanu, ar kādu produkts tiek pārdots Direktīvas 2000/13/EK 3. panta 1. punkta 1. apakšpunkta nozīmē, var pieņemt saskaņā ar Regulas (EEK) Nr. 2777/75 17. pantā paredzēto kārtību.”. 5) Regulas 6. pantu aizstāj ar šādu: „6. pants Pieļaujot atkāpi no 3., 4. un 5. panta, nav jāšķiro mājputnu gaļa vai jānorāda papildu informācija, kas minēta šajos pantos, veicot piegādes izciršanas vai apstrādes uzņēmumiem.”. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā Priekšsēdētājs [1] OV L 282, 1.1.1975., 77. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.). [2] OV L 55, 8.3.1971., 23. lpp. [3] OV L 157, 30.4.2004., 33. lpp. [4] OV L 139, 30.4.2004., 1. lpp. Labotā redakcija OV L 226, 25.6.2004., 3. lpp. [5] OV L 139, 30.4.2004., 55. lpp. Labotā redakcija OV L 226, 25.6.2004., 22. lpp. [6] OV L 33, 8.2.1979., 1. lpp. [7] OV L 109, 6.5.2000., 29. lpp. Direktīvā jaunākie grozījumi izdarīti ar Direktīvu 2003/89/EK (OV L 308, 25.11.2003., 15. lpp.). [8] OV L 173, 6.7.1990., 1. lpp. Regulā jaunākie grozījumi izdarīti ar Regulu (EK) Nr. 1101/98 (OV L 157, 30.5.1998., 12. lpp.). [9] OV L 251, 24.9.1980., 10. lpp. [10] OV L 62, 15.3.1993., 1. lpp. Direktīvā jaunākie grozījumi izdarīti ar Austrijas, Somijas un Zviedrijas Pievienošanās aktu.